title: 2006/213/EZ: Odluka Komisije od 6. ožujka 2006. o utvrđivanju razreda reakcije na požar određenih građevnih proizvoda u vezi s drvenim podnim oblogama i zidnim oblogama i lamperijom od punog drveta (priopćena pod brojem dokumenta C(2006) 655)  Tekst značajan za EGP

text:
               13/Sv. 58

               HR

               Službeni list Europske unije

               121

         32006D0213

               L 079/27

               SLUŽBENI LIST EUROPSKE UNIJE

         ODLUKA KOMISIJE
   od 6. ožujka 2006.
   o utvrđivanju razreda reakcije na požar određenih građevnih proizvoda u vezi s drvenim podnim oblogama i zidnim oblogama i lamperijom od punog drveta
   (priopćena pod brojem dokumenta C(2006) 655)
   (Tekst značajan za EGP)
   (2006/213/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 20. stavak 2.,
   budući da:

               (1)

               Direktiva 89/106/EEZ predviđa da, kako bi se vodilo računa o različitim razinama zaštite građevnih objekata koje mogu prevladavati na nacionalnoj, regionalnoj ili lokalnoj razini, je potrebno u interpretacijskim dokumentima uspostaviti razrede u vezi s ponašanjem proizvoda s obzirom na svaki ključni zahtjev. Ovi su dokumenti objavljeni kao „Komunikacija Komisije u vezi s interpretacijskim dokumentima Direktive Vijeća 89/106/EEZ” (2).

               (2)

               S obzirom na ključni zahtjev sigurnosti u slučaju požara, u interpretacijskom dokumentu br. 2 navodi se određeni broj međusobno povezanih mjera koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.

               (3)

               Interpretacijski dokument br. 2 utvrđuje jednu od ovih mjera kao ograničenje stvaranja i širenja požara i dima unutar zadanog prostora tako da se ograniči potencijalni doprinos građevnih proizvoda punom razvoju požara.

               (4)

               Razina takvog ograničenja može se izraziti jedino u smislu različitih razina reakcije proizvoda na požar tijekom njihove krajnje primjene.

               (5)

               Putem usklađenog rješenja donesen je sustav razreda Odlukom Komisije 2000/147/EZ od 8. veljače 2000. o provedbi Direktive Vijeća 89/106/EEZ u vezi s razredbom reakcije na požar građevnih proizvoda (3).

               (6)

               U slučaju drvenih podnih obloga i zidnih obloga i lamperije od punog drveta potrebno je koristiti se razredbom koja je utvrđena u Odluci 2000/147/EZ.

               (7)

               Reakcija na požar mnogih građevnih proizvoda i/ili materijala, u okviru razredbe predviđene u Odluci 2000/147/EZ, dobro je utvrđena i dovoljno dobro poznata nadležnim regulatornim tijelima u državama članicama tako da ona ne zahtijevaju ispitivanja ove karakteristike ponašanja.

               (8)

               Mjere predviđene ovom Odlukom u skladu su s mišljenjem Stalnoga odbora za graditeljstvo,

         DONIJELA JE OVU ODLUKU:
   Članak 1.
   Građevni proizvodi i/ili materijali koji udovoljavaju zahtjevima karakteristike ponašanja „reakcija na požar” utvrđeni su u Prilogu, bez potrebe za daljnjim ispitivanjem.
   Članak 2.
   Određeni razredi koje treba primijeniti na različite građevne proizvode i/ili materijale, u okviru razredbe reakcije na požar donesene u Odluci 2000/147/EZ, utvrđene su u Prilogu ovoj Odluci.
   Članak 3.
   Proizvodi se razmatraju u odnosu na njihovu krajnju primjenu, gdje je to potrebno.
   Članak 4.
   Ova je Odluka upućena državama članicama.

      Sastavljeno u Bruxellesu 6. ožujka 2006.

            Za Komisiju

         Günter VERHEUGEN

            Potpredsjednik

      (1)  SL L 40, 11.2.1989., str. 12. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL C 62, 28.2.1994., str. 1.

      (3)  SL L 50, 23.2.2000., str. 14. Odluka kako je zadnje izmijenjena Odlukom 2003/632/EZ (SL L 220, 3.9.2003., str. 5.).

      PRILOG
      Tablica izložena u ovom Prilogu navodi građevne proizvode i/ili materijale koji udovoljavaju zahtjevima reakcije na vanjski požar bez potrebe za ispitivanjem.

         Tablica 1.

      RAZREDI REAKCIJE NA POŽAR ZA DRVENE PODNE OBLOGE

                  Materijal (1), (7)

                  Opis proizvoda (4)

                  Najmanja poprečna gustoća (5) (kg/m3)

                  Najmanja ukupna debljina (mm)

                  Uvjeti konačne primjene

                  Razred (3) za podne obloge

                  Drvene podna obloga i parket

                  Puna obloga od hrasta ili bukve s površinskim premazom

                  Bukva: 680
                  Hrast: 650

                  8

                  Zalijepljena za podlogu (6)

                  Cfl – s1

                  Puna obloga od hrasta, bukve ili smreke s površinskim premazom

                  Bukva: 680
                  Hrast: 650
                  Smreka: 450

                  20

                  Sa ili bez procjepa ispod

                  Podna obloga od punog drveta s površinskim premazom koja nije gore navedena

                  390

                  8

                  Bez procjepa ispod

                  Dfl – s1

                  20

                  Sa ili bez procjepa ispod

                  Drveni parket

                  Višeslojni parket s gornjim slojem od hrasta od najmanje 5 mm debljine i s površinskim premazom

                  650
                  (gornji sloj)

                  10

                  Zalijepljen za podlogu (6)

                  Cfl – s1

                  14 (2)

                  Sa ili bez procjepa ispod

                  Višeslojni parket s površinskim premazom koji nije gore naveden

                  500

                  8

                  Zalijepljen za podlogu

                  Dfl – s1

                  10

                  Bez procjepa ispod

                  14 (2)

                  Sa ili bez procjepa ispod

                  Furnirana podna obloga

                  Furnirana podna obloga s površinskim premazom

                  800

                  6 (2)

                  Bez procjepa ispod

                  Dfl – s1

      Tablica 2.
      RAZREDI REAKCIJE NA POŽAR ZA ZIDNE OBLOGE I LAMPERIJU OD PUNOG DRVETA

                  Materijal (18)

                  Opis proizvoda (12)

                  Najmanja poprečna gustoća (13) (kg/m3)

                  Najmanja debljina, ukupna/ najmanja (14) (mm)

                  Uvjeti konačne primjene (11)

                  Razredi za podne obloge (10)

                  Obloge i lamperija (8)

                  Drveni dijelovi s ili bez jezička i utora i s ili bez profilirane površine

                  390

                  9/6

                  Bez procjepa ili sa zatvorenim procijepom iza

                  D – s2, d2

                  12/8

                  D – s2, d0

                  Obloge i lamperija (9)

                  Drveni dijelovi s ili bez jezička i utora i s ili bez profilirane površine

                  390

                  9/6

                  S otvorenim procjepom ≤ 20 mm iza

                  D – s2, d0

                  18/12

                  Bez procjepa ili s otvorenim procjepom iza

                  Drveni elementi u obliku letvica (15)

                  Drveni dijelovi postavljeni na potporni okvir (16)

                  390

                  18

                  S procjepom na svim stranama (17)

                  D – s2, d0

            Slika a
      Profili za zidne obloge i lamperiju od punog drveta

      Slika b
      Najveća izložena površina drvenog elementa u obliku letvice

         (1)  Postavljen u skladu s normom EN ISO 9239-1, na podlogu barem razreda D – s2, d0 i s najmanjom gustoćom od 400 kg/m3 ili s procjepom ispod.

         (2)  Jedan međusloj barem razreda F najveće debljine 3 mm može se ubaciti u primjenama bez procjepa, za parkete debljine 14 mm ili više i za furnirane podne obloge.

         (3)  Razred kako je predviđen u Odluci Komisije 2000/147/EZ u Tablici 2. Priloga.

         (4)  Tip i količina površinskih premaza koji su obuhvaćeni su akril, poliuretan ili sapun, 50 – 100 g/m2, i ulje, 20 – 60 g/m2.

         (5)  Prema uvjetima u skladu s normom EN 13238 (50 % RH 23 °C).

         (6)  Podloga barem razreda A2 – s1, d0.

         (7)  Primjenjuje se također za gazišta stepenica.

         (8)  Postavljene mehanički na pričvršćeni drveni potporni okvir, s procjepom zatvorenim ili ispunjenim podlogom barem razreda A2 – s1, d0 najmanje gustoće od 10 kg/m3 ili ispunjenim podlogom od celuloznog izolacijskog materijala barem razreda E i sa ili bez zapreke protiv prodora pare iza. Drveni proizvod je namijenjen za postavljanje bez otvorenih spojeva.

         (9)  Postavljene mehanički na pričvršćeni drveni potporni okvir, sa ili bez otvorenog procjepa iza. Drveni proizvod je namijenjen za postavljanje bez otvorenih spojeva.

         (10)  Razred kako je predviđen u Tablici 1. Priloga Odluci Komisije 2000/147/EZ.

         (11)  Otvoreni procjep može uključiti mogućnost ventilacije iza proizvoda, dok zatvoreni procjep tu mogućnost isključuje. Podloga iza procjepa mora biti barem razreda A2 – s1, d0, najmanje gustoće od 10 kg/m3. Iza zatvorenog procjepa od najviše 20 mm i s vertikalnim drvenim dijelovima, podloga može biti barem razreda D – s2, d0.

         (12)  Spojevi uključuju sve tipove spojeva, npr. spojevi s četvrtastim rubom i spojevi s jezičkom i utorom.

         (13)  Prema uvjetima u skladu s normom EN 13238.

         (14)  Kako je prikazano na slici a ispod. Profilirana površina izložene strane ploče nije veća od 20 % ravne površine, ili 25 % ako je izmjerena i na izloženoj i na neizloženoj strani ploče. Za spojeve s četvrtastim rubovima, veća debljina se namješta na sklop spoja.

         (15)  Pravokutni drveni dijelovi, sa ili bez zaobljenih kutova, postavljeni horizontalno ili vertikalno na potporni okvir i okruženi zrakom na svim stranama, uglavnom za uporabu blizu ostalih građevnih elemenata, za unutarnju i vanjsku primjenu.

         (16)  Najveća izložena površina (sve strane pravokutnih drvenih dijelova i drvenog potpornog okvira) nije veća od 110 % ukupne ravne površine, vidjeti sliku b.

         (17)  Ostali građevni elementi koji se nalaze bliže od 100 mm od drvenog elementa u obliku letvice (osim njegovog potpornog okvira) moraju biti barem razreda A2 – s1, d0, na razdaljini od 100 – 300 mm moraju biti barem razreda B – s1 i na razdaljini većoj od 300 mm moraju biti barem razreda D – s2, d0.

         (18)  Primjenjuje se također za gazišta stepenica.


Odluka Komisije od 07/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7999 - HEARST CORPORATION / ADVANCE PUBLICATIONS / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/111/EZ: Odluka Komisije od 10. veljače 2009. o objavljivanju upute na normu EN 3-8:2006 „Prenosivi protupožarni aparati — Dio 8.: Dodatni zahtjevi za EN 3-7 za sastavljanje, otpornost na pritisak i mehaničke testove za protupožarne aparate s najvećim dopuštenim tlakom jednakim ili ispod 30 bara” u skladu s Direktivom 97/23/EZ o tlačnoj opremi (priopćena pod brojem dokumenta C(2009) 739)  Tekst značajan za EGP

text:
               13/Sv. 053

               HR

               Službeni list Europske unije

               151

         32009D0111

               L 040/33

               SLUŽBENI LIST EUROPSKE UNIJE

               10.02.2009.

      ODLUKA KOMISIJE

   od 10. veljače 2009.
   o objavljivanju upute na normu EN 3-8:2006 „Prenosivi protupožarni aparati — Dio 8.: Dodatni zahtjevi za EN 3-7 za sastavljanje, otpornost na pritisak i mehaničke testove za protupožarne aparate s najvećim dopuštenim tlakom jednakim ili ispod 30 bara” u skladu s Direktivom 97/23/EZ o tlačnoj opremi
   (priopćena pod brojem dokumenta C(2009) 739)
   (Tekst značajan za EGP)
   (2009/111/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 97/23/EZ Europskog parlamenta i Vijeća od 29. svibnja 1997. o usklađivanju zakonodavstava država članica o tlačnoj opremi (1), a posebno njezin članak 6.,
   uzimajući u obzir mišljenje Stalnog odbora uspostavljenog u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa (2),
   budući da:

               (1)

               Direktiva 97/23/EZ propisuje da se tlačna oprema i sklopovi mogu stavljati na tržište i upotrebljavati samo ako nakon pravilne ugradnje, održavanja i upotrebe za namijenjenu svrhu ne ugrožavaju zdravlje i sigurnost osoba te, gdje je to prikladno, domaćih životinja i imovine.

               (2)

               Pretpostavlja se da tlačna oprema i sklopovi udovoljavaju zahtjevima iz članka 3. Direktive 97/23/EZ ako su sukladni nacionalnim normama kojima su prenesene usklađene norme čiji su referentni brojevi objavljeni u Službenom listu Europske unije.

               (3)

               U skladu s člankom 6. Direktive 97/23/EZ, Švedska je uložila formalni prigovor na normu EN 3-8:2006 koju je donio Europski odbor za normizaciju (CEN) 2. studenoga 2006., uputa na koju još nije objavljena u Službenom listu Europske unije.

               (4)

               U svom formalnom prigovoru Švedska navodi da odjeljak 5. norme EN 3-8:2006 ne navodi vrste materijala koji se trebaju upotrijebiti pa stoga ne udovoljava osnovnim zahtjevima točke 4. Priloga I. Direktivi 97/23/EZ.

               (5)

               Budući da odjeljak 5. norme EN 3-8:2006 propisuje da materijal od slučaja do slučaja ocjenjuje nadležno tijelo (poseban pristup ocjene materijala), specifikacija o vrstama materijala koje je potrebno upotrijebiti nije nužna. Nadalje, ako nema konkretnih tehničkih specifikacija, odjeljak 5. norme EN 3-8:2006 ne može utvrditi pretpostavku sukladnosti sa zahtjevima točke 4. Priloga I. Direktivi 97/23/EZ.

               (6)

               Osim toga, Švedska smatra da u odjeljku 6. norme EN 3-8:2006 nedostaju važne informacije nužne za ispunjavanje zahtjeva iz točke 2.2.4 Priloga I. Direktivi 97/23/EZ zbog nedostatne specifikacije materijala u odjeljku 5. norme.

               (7)

               Direktiva 97/23/EZ u odjeljku 2.2 Priloga I. opisuje metode kojima se može zajamčiti odgovarajuća snage tlačne opreme, uključujući metodu izračuna ili metodu eksperimentalnog dizajna bez izračuna. Metoda eksperimentalnog dizajna temelji se na programu za testiranje kako je utvrđeno u točki 2.2.4 alineji (a) i (b) koji uključuje test tlačne snage.

               (8)

               Odjeljak 6. norme EN 3-8:2006 propisuje metodu eksperimentalnog dizajna bez izračuna. U skladu s točkom 2.2.4 Priloga I. Direktivi 97/23/EZ propisan je program za testiranje s nekoliko testova. Direktiva 97/23/EZ ne isključuje pristup procjene posebnog materijala kao metodu za dokazivanje sukladnosti materijala upotrebljenih sa specifikacijama materijala u točki 4. Priloga I. kada proizvođač primjenjuje metodu eksperimentalnog dizajna. Budući da odjeljak 5. u EN 3-8:2006 ne sadrži specifične zahtjeve za materijale, proizvođač opreme mora jamčiti da su upotrebljeni materijali sukladni sa zahtjevima iz točke 4. Priloga I. Direktivi. Na temelju toga bi se osobine materijala upotrebljavale kao parametar tlačnog testa u okviru metode eksperimentalnog dizajna programa za testiranje pod nadzorom nadležnog tijela odgovornog za ocjenu sukladnosti opreme.

               (9)

               Švedska nadalje navodi da odjeljak 7.2.2 o postupcima za varenje u EN 3-8:2006 nije sukladan s točkom 3.1.2 Priloga I. Direktivi 97/23/EZ jer osim navedenih normi sadrži jasnu uputu na druge priznate EN norme za varenje.

               (10)

               Direktiva 97/23/EZ u točki 3.1.2 Priloga I. propisuje zahtjeve o stalnom pridruživanju. Uputa u odjeljku 7.2.2 norme EN 3-8:2006 navodi kako formulacija „prihvatljive su ostale norme” nije odgovarajuća i dovoljno konkretna za normu čija je svrha pretpostavka sukladnosti sa zahtjevima Direktive 97/23/EZ. Usklađena norma koja izražava pretpostavku sukladnosti sa zahtjevima Direktive mora propisati konkretne tehničke specifikacije o dizajnu, proizvodnji i testiranju kako bi se pomoglo proizvođačima te omogućila pretpostavka da tlačna oprema udovoljava relevantnim osnovnim zahtjevima. Međutim, odjeljak 7.2.2 u EN 3-8:2006 sadrži niz konkretnih uputa na norme koje sadrže specifikacije za varenje. Stoga ne bi bilo razmjerno ne objaviti upute na tu normu na toj osnovi iako je potrebno poboljšati odjeljak 7.2.2.

               (11)

               Naposljetku, Švedska smatra da je odjeljak 7.3.1 norme EN 3-8:2006 o sljedivosti materijala upotrebljenih u različitim dijelovima tlačne opreme neprecizan, ne propisuje specifična tehnička rješenja pa, stoga, ne može izražavati pretpostavku sukladnosti sa zahtjevima iz točke 3.1.5 Priloga I. Direktivi 97/23/EZ.

               (12)

               Direktiva 97/23/EZ u točki 3.1.5 Priloga I. (sljedivost) zahtijeva provedbu odgovarajućih postupaka kako bi se odgovarajućim sredstvima odredio materijal koji čini sastavnice koje doprinose tlačnoj otpornosti opreme od primitka i proizvodnje do završnog testa proizvedene tlačne opreme. Cilj ovog zahtjeva je izbjeći svaku sumnju u specifikacije materijala upotrebljenih za opremu. Proizvođači mogu primijeniti različite postupke u skladu s osobinama i metodama proizvodnje. Nadležno tijelo koje provodi postupak ocjene sukladnosti opreme mora od slučaja do slučaja ocijeniti zadovoljavaju li ti postupci zahtjev iz točke 3.1.5 Priloga I. Direktivi. Međutim, ne bi bilo razmjerno ne objaviti upute na tu normu na toj osnovi iako je potrebno poboljšati odjeljak 7.3.1.

               (13)

               Komisija će u tu svrhu zatražiti od Europskog odbora za normizaciju da u roku od tri godine predstavi revidiranu verziju norme EN 3-8:2006 kako bi se bolje odrazila sukladnost s osnovnim zahtjevima Direktive 97/23/EZ. Nakon primjene tih ovlasti i ovisno o rezultatima, moguće je predvidjeti daljnje odluke o trenutačnoj verziji norme.

               (14)

               Stoga bi uputu na normu EN 3-8:2006 trebalo objaviti u Službenom listu Europske unije,

         DONIJELA JE OVU ODLUKU:
   Članak 1.
   Uputa na normu EN 3-8:2006 „Prenosivi protupožarni aparati — Dio 8.: Dodatni zahtjevi za EN 3-7 za sastavljanje, otpornost na pritisak i mehaničke testove za protupožarne aparate s najvećim dopuštenim tlakom jednakim ili ispod 30 bara” objavljuje se u Službenom listu Europske unije.
   Članak 2.
   Ova je Odluka upućena državama članicama.

      Sastavljeno u Bruxellesu 10. veljače 2009.

            Za Komisiju

         Günter VERHEUGEN

            Potpredsjednik

      (1)  SL L 181, 9.7.1997., str. 1.

      (2)  SL L 204, 21.7.1998., str. 37.


title: 2008/631/EZ: Odluka Komisije od 29. srpnja 2008. o izmjeni Odluke 2006/805/EZ u pogledu određenih regija država članica navedenih u Prilogu i produljenja razdoblja primjene te Odluke (priopćena pod brojem dokumenta C(2008) 3964)  Tekst značajan za EGP

text:
               03/Sv. 52

               HR

               Službeni list Europske unije

               36

         32008D0631

               L 205/51

               SLUŽBENI LIST EUROPSKE UNIJE

         ODLUKA KOMISIJE
   od 29. srpnja 2008.
   o izmjeni Odluke 2006/805/EZ u pogledu određenih regija država članica navedenih u Prilogu i produljenja razdoblja primjene te Odluke
   (priopćena pod brojem dokumenta C(2008) 3964)
   (Tekst značajan za EGP)
   (2008/631/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjega tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:

               (1)

               Odluka Komisije 2006/805/EZ od 24. studenoga 2006. o mjerama nadzora nad zdravljem životinja u vezi s klasičnom svinjskom kugom u određenim državama članicama (3) donesena je kao odgovor na pojavu klasične svinjske kuge u određenim državama članicama. U toj se Odluci utvrđuju određene mjere nadzora nad klasičnom svinjskom kugom u tim državama članicama.

               (2)

               Odluka 2006/805/EZ primjenjuje se do 31. srpnja 2008. S obzirom na stanje u pogledu klasične svinjske kuge u određenim područjima Bugarske, Njemačke, Francuske, Mađarske i Slovačke, primjereno je produljiti razdoblje primjene te Odluke do 31. srpnja 2009.

               (3)

               Bugarska je obavijestila Komisiju o nedavnoj pojavi klasične svinjske kuge u poludivljih svinja i svinja na gospodarstvima na njezinom državnom području. Sukladno tim podacima, stanje se bolesti u toj državi članici znatno poboljšalo u pogledu poludivljih svinja. Nadalje, za klasičnu se svinjsku kugu više ne sumnja da je endemična u svinja na gospodarstvima. Bugarska je također obavijestila Komisiju da su poduzete dodatne mjere kako bi se isključila zaraza virusom klasične svinjske kuge kod svinja na komercijalnim gospodarstvima koje se otpremaju za klanje. Stoga se zabrana otpreme svježega svinjskog mesa, svinjskih mesnih pripravaka i proizvoda od svinjskoga mesa iz Bugarske u ostale države članice, utvrđena Odlukom 2006/805/EZ, više ne bi trebala primjenjivati.

               (4)

               Iako se stanje bolesti kod poludivljih svinja u Bugarskoj poboljšalo, u toj državi članici i dalje postoji rizik od izbijanja klasične svinjske kuge. Stoga bi se zabrana otpreme živih svinja u ostale države članice trebala i dalje primjenjivati na čitavo državno područje Bugarske. Sukladno tomu trebalo bi uvrstiti čitavo državno područje Bugarske u dio II. Priloga Odluci 2006/805/EZ.

               (5)

               Mađarska i Slovačka također su obavijestile Komisiju o nedavnoj pojavi klasične svinjske kuge u poludivljih svinja na njihovim državnim područjima. S obzirom na dostupne epidemiološke podatke, područja u tim državama članicama u kojima se primjenjuju mjere u vezi s klasičnom svinjskom kugom treba proširiti i na određena druga područja u općinama Heves i Borsod-Abaúj-Zemplén u Mađarskoj, te čitave okruge Rimaská Sobota, Nové Zámky, Levice i Komárno u Slovačkoj. Stoga bi trebalo Odluku 2006/805/EZ sukladno tomu izmijeniti.

               (6)

               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2006/805/EZ mijenja se kako slijedi:

               1.

               u članku 14. datum „31. srpnja 2008.” zamjenjuje se sljedećim: „31. srpnja 2009.”;

               2.

               dijelovi II. i III. Priloga zamjenjuju se tekstom iz Priloga ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 29. srpnja 2008.

            Za Komisiju

         Androulla VASSILIOU

            Članica Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33., kako je ispravljeno u SL L 195, 2.6.2004., str. 12.).

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 329, 25.11.2006., str. 67. Odluka kako je zadnje izmijenjena Odlukom 2008/225/EZ (SL L 73, 15.3.2008., str. 32.).

      PRILOG

         „DIO II.

         1.   Bugarska

         Čitavo državno područje Bugarske.
         2.   Mađarska

         Područje općine Nógrád i područje općine Pest sjeveroistočno od Dunava, južno od granice sa Slovačkom, zapadno od granice s općinom Nógrád i sjeverno od autoceste E71, područje općine Heves istočno od granice s općinom Nógrád, jugozapadno od granice s općinom Borsod-Abaúj-Zemplén i sjeverno od autoceste E71, i područje općine Borsod-Abaúj-Zemplén južno od granice sa Slovačkom, istočno od granice s općinom Heves, sjeverozapadno od autoceste E71, južno od glavne ceste br. 37 (dio između autoceste E71 i glavne ceste br. 26) i zapadno od glavne ceste br. 26.
         3.   Slovačka

         Područje okružnih uprava za veterinarstvo i hranu Žiar nad Hronom (koje uključuje okruge Žiar nad Hronom, Žarnovica i Banská Štiavnica), Zvolen (koje uključuje okruge Zvolen, Krupina i Detva), Lučenec (koje uključuje okruge Lučenec i Poltár), Veľký Krtíš (koje uključuje okrug Veľký Krtíš), Komárno (koje uključuje okrug Komárno), Nové Zámky (koje uključuje okrug Nové Zámky), Levice (koje uključuje okrug Levice) i Rimavská Sobota (koje uključuje okrug Rimavská Sobota).

            DIO III.”


title: 2009/491/EZ: Odluka Komisije od 16. lipnja 2009. o mjerilima za odlučivanje kada se učinkovitost organizacije koja djeluje u ime države zastave može smatrati neprihvatljivom opasnošću za sigurnost i okoliš (priopćeno pod brojem dokumenta C(2009) 4398)  Tekst značajan za EGP

text:
               15/Sv. 22

               HR

               Službeni list Europske unije

               219

         32009D0491

               L 162/6

               SLUŽBENI LIST EUROPSKE UNIJE

         ODLUKA KOMISIJE
   od 16. lipnja 2009.
   o mjerilima za odlučivanje kada se učinkovitost organizacije koja djeluje u ime države zastave može smatrati neprihvatljivom opasnošću za sigurnost i okoliš
   (priopćeno pod brojem dokumenta C(2009) 4398)
   (Tekst značajan za EGP)
   (2009/491/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 94/57/EZ od 22. studenoga 1994. o zajedničkim pravilima i normama za organizacije za inspekcijski pregled i nadzor brodova te odgovarajuće djelatnosti pomorskih uprava (1), a posebno njezin članak 9. stavak 2.,
   budući da:

               (1)

               Ako država članica, u vezi s brodovima koji viju njezinu zastavu, odluči ovlastiti organizacije da obavljaju, u potpunosti ili djelomično, tehnički pregled i nadzor koji se odnose na svjedodžbe u skladu s odgovarajućim međunarodnim konvencijama i, prema potrebi, da izdaju ili obnavljaju odnosne svjedodžbe, ili odluči prihvatiti navedeni tehnički nadzor i preglede koje u potpunosti ili djelomično obave organizacije, te dužnosti povjerava samo organizacijama koje su priznate u skladu s člankom 4. Direktive 94/57/EZ.

               (2)

               Dobri zapisi o učinkovitosti priznate organizacije u provedbi sigurnosti i sprječavanja onečišćenja — koji se mjere za sve brodove koje je klasificirala, bez obzira čiju zastavu viju — važan je pokazatelj učinkovitosti te organizacije.

               (3)

               Zapisi o učinkovitosti priznatih organizacija u provedbi sigurnosti i sprječavanja onečišćenja moraju se temeljiti na podacima dobivenima u okviru Pariškog memoranduma o suglasnosti o nadzoru države luke i/ili sličnog sustava. Ostali pokazatelji mogu se temeljiti na analizi nezgoda u kojima su sudjelovali brodovi koje su klasificirale priznate organizacije.

               (4)

               Budući da priznate organizacije posluju diljem svijeta, prikladno je da se njihovi zapisi o učinkovitosti temelje na dostatno širokom zemljopisnom području.

               (5)

               Obalna straža Sjedinjenih Država i Tokijski memorandum o suglasnosti o nadzoru države luke periodički objavljuju podatke koji se temelje na nadzoru države luke na sličan način kao i Pariški memorandum o suglasnosti o nadzoru države luke. Treba ih uzeti u obzir kao primjereno pouzdane izvore u smislu stalnosti i točnosti podataka na temelju kojih se provodi ocjena zapisa o učinkovitosti priznatih organizacija u provedbi sigurnosti i sprječavanja onečišćenja.

               (6)

               Podaci koje objavljuju Pariški memorandum o suglasnosti, Tokijski memorandum o suglasnosti i Obalna straža Sjedinjenih Država podliježu prethodnim mehanizmima za žalbu, što dotičnim priznatim organizacijama omogućuje da ih ospore. Stoga te podatke treba smatrati dovoljno pouzdanim izvorima i treba ih koristiti za utvrđivanje mjerila za ocjenu učinkovitosti priznatih organizacija u provedbi sigurnosti i sprječavanja onečišćenja.

               (7)

               Prilikom analize zapisa o zadržavanju brodova treba, ako su takve informacije raspoložive, posebno uzeti u obzir zadržavanja povezana s priznatom organizacijom. Analizu također treba osmisliti tako da se smanji rizik da manje populacije i/ili populacije pod određenim zastavom, na primjer u slučaju flota koje su klasificirale organizacije s ograničenim ovlaštenjem, prouzroče iskrivljavanje statističkih podataka.

               (8)

               Izvori podataka moraju biti transparentni, nepristrani i moraju osiguravati dovoljno pouzdane, iscrpne i stalne podatke. Stoga, u izostanku dovoljno potpunih javnih izvora, podaci o pomorskim nezgodama mogu se pribaviti od komercijalnih izvora podataka i uzeti u obzir pod uvjetom da su dana odgovarajuća jamstva da su gore navedeni mjerila ispunjeni.

               (9)

               Prilikom ocjene zapisa o učinkovitosti organizacija u provedbi sigurnosti i sprječavanja onečišćenja također treba uzeti u obzir izvješća država članica na temelju članka 12. Direktive 94/57/EZ.

               (10)

               Zapise o učinkovitosti priznate organizacije u provedbi sigurnosti i sprječavanja onečišćenja, uključujući ostale pokazatelje kao što su pomorske nezgode, treba ocjenjivati s ciljem da se omogući donošenje pravednih i razmjernih odluka koje se temelje na strukturnoj sposobnosti organizacije za ispunjavanje najviših strukovnih normi. Stoga je potrebno uspoređivati te zapise tijekom razumnog razdoblja.

               (11)

               Kako bi se zajamčila upotrebljivost i pravednost sustava ocjene, potrebno je priznatim organizacijama omogućiti razuman rok kako bi ga uzele u obzir u svojim upravnim odlukama, a istodobno omogućiti Komisiji da ocijeni njegovo funkcioniranje te, prema potrebi, izvrši potrebne prilagodbe.

               (12)

               Mjere predviđene ovom Odlukom u skladu su s mišljenjem Odbora za sigurnost na moru i sprječavanje onečišćenja uzrokovanog brodovima,

         DONIJELA JE SLJEDEĆU ODLUKU:
   Članak 1.
   Za potrebe ove Odluke:

               1.

               „priznata organizacija” znači organizacija koja je priznata u skladu s člankom 4. Direktive 94/57/EZ;

               2.

               „Pariški memorandum o suglasnosti” (dalje u tekstu Pariški MUO) znači Memorandum o suglasnosti o nadzoru države luke, potpisan u Parizu 26. siječnja 1982., u obliku na dan donošenja ove Odluke;

               3.

               „Tokijski memorandum o suglasnosti” (dalje u tekstu Tokijski MUO) znači Memorandum o suglasnosti o nadzoru države luke, potpisan u Tokiju 1. prosinca 1993., u obliku na dan donošenja ove Odluke;

               4.

               „zadržavanje povezano s priznatom organizacijom” znači da je priznata organizacija broda koja je izvršila odgovarajući nadzor ili izdala svjedodžbu odgovorna za manjkavosti koje su same ili zajedno dovele do zadržavanja, kako je utvrđeno u primjenjivim uputama odgovarajućeg sustava nadzora države luke.

               5.

               „pomorska nezgoda” znači pomorska nesreća kako je utvrđena u Rezoluciji IMO-a A. 849(20).

         Članak 2.
   Mjerila za odlučivanje kada se učinkovitost organizacije koja djeluje u ime države zastave može smatrati neprihvatljivom opasnošću za sigurnost i okoliš određena su u Prilogu I.
   Članak 3.
   1.   Komisija, prilikom odlučivanja mora li se organizaciju koja djeluje u ime države zastave smatrati neprihvatljivom opasnošću za sigurnost i okoliš, može, osim mjerila određenih u Prilogu I., uzeti u obzir slučajeve za koje zna, ako:

               (a)

               je na sudu ili u arbitražnom postupku dokazano da je pomorska nesreća u kojoj je sudjelovao brod u klasi priznate organizacije prouzročena namjernim djelom ili propustom, ili grubom nepažnjom takve priznate organizacije, njezinih tijela, zaposlenika, agenata ili drugih koji djeluju u njezino ime; i

               (b)

               se može smatrati, na temelju informacija dostupnih Komisiji, da je namjerno djelo, propust ili gruba nepažnja posljedica nedostataka u strukturi, postupcima i/ili unutarnjem nadzoru organizacije.

         2.   Komisija uzima u obzir težinu slučaja te nastoji utvrditi ukazuje li ponavljanje nezgode ili bilo kakva druga okolnost da organizacija nije uspjela otkloniti nedostatke iz stavka 1. i poboljšati svoju učinkovitost.
   Članak 4.
   1.   Komisija tri godine nakon stupanja na snagu ove odluke ocjenjuje mjerila određena u Prilogu I.
   2.   Prema potrebi, Komisija u skladu s postupkom iz članka 7. stavka 2. Direktive 94/57/EZ izmjenjuje Prilog I. kako bi:

               (a)

               prilagodila navedena mjerila i osigurala njihovu upotrebljivost i pravednost;

               (b)

               utvrdila pragove za početak primjene mjera predviđenih u članku 9. stavku 1. i članku 10. stavku 2. navedene Direktive.

         Članak 5.
   Države članice prilikom podnošenja izvješća Komisiji i ostalim državama članicama u skladu s člankom 12. Direktive 94/57/EZ koriste usklađeni obrazac iz Priloga II.
   Članak 6.
   Ova je Odluka upućena državama članicama.

      Sastavljeno u Bruxellesu 16. lipnja 2009.

            Za Komisiju

         Antonio TAJANI

            Potpredsjednik

      (1)  SL L 319, 12.12.1994., str. 20.
   PRILOG I.
   1.   NADZOR DRŽAVE LUKE

   1.1.   Broj zadržavanja povezanih s priznatom organizacijom s obzirom na ukupan broj pregleda u razdoblju od tri godine

   je
   Ul = N · p + 0,5 + z · [N · p · (1 – p)]1/2

   Uh = N · p – 0,5 – z · [N · p · (1 – p)]1/2

   pri čemu

               n

               =

               broj zadržavanja povezanih s priznatom organizacijom

               Ul

               =

               prag niske do srednje učinkovitosti

               Uh

               =

               prag srednje do visoke učinkovitosti

               N

               =

               ukupan broj pregleda (najmanji broj = 60)

               p

               =

               stalno mjerilo = 0,02

               z

               =

               faktor statističke važnosti = 1,645

         1.1.1.   Pariški MOU

               n > Ul

               6 bodova

               Ul ≥ n ≥ Uh

               3 boda

               Uh > n

               0 bodova

         1.1.2.   Obalna straža SAD-a
       (1)

               n > Ul

               6 bodova

               Ul ≥ n ≥ Uh

               3 boda

               Uh > n

               0 bodova

         1.1.3.   Tokijski MOU

               n > Ul

               6 bodova

               Ul ≥ n ≥ Uh

               3 boda

               Uh > n

               0 bodova

         Ako je Uh < 0, smatra se da je Uh = 0.
   Ako je n = 0, dodjeljuje se 0 bodova, neovisno o vrijednosti Uh.
   1.2.   Postotak zadržavanja povezanih s priznatom organizacijom s obzirom na ukupan broj pregleda

   1.2.1.   Pariški MOU

   Godišnje — u usporedbi s protekle tri godine

               porast

               1 bod

               nepromijenjeno

               0 bodova

               pad

               – 1 bod

         1.2.2.   Obalna straža SAD-a
       (1)

   Godišnje — u usporedbi s protekle tri godine

               porast

               1 bod

               nepromijenjeno

               0 bodova

               pad

               – 1 bod

         1.2.3.   Tokijski MOU

   Godišnje — u usporedbi s protekle tri godine

               porast

               1 bod

               nepromijenjeno

               0 bodova

               pad

               – 1 bod

         Ako priznata organizacija zabilježi stopu zadržavanja od 0 % u dva uzastopna razdoblja, to će se smatrati pozitivnom učinkovitošću i dodijelit će se isti broj bodova kao i za pad stopa zadržavanja.
   1.3.   Broj zadržavanja s obzirom na ukupan broj pregleda u razdoblju od tri godine

   je
   Ul = N · p + 0,5 + z · [N · p · (1 – p)]1/2

   pri čemu

               n

               =

               broj zadržavanja

               Ul

               =

               prag niske učinkovitosti

               N

               =

               ukupan broj pregleda (najmanji broj = 60)

               p

               =

               stalno mjerilo = 0,05

               z

               =

               faktor statističke važnosti = 1,645

         1.3.1.   Pariški MOU

               n > Ul

               1 bod

               Ul ≥ n

               0 bodova

         1.3.2.   Obalna straža SAD-a
       (1)

               n > Ul

               1 bod

               Ul ≥ n

               0 bodova

         1.3.3.   Tokijski MOU

               n > Ul

               1 bod

               Ul ≥ n

               0 bodova

         1.4.   Dva zadržavanja istog broda povezanih s priznatom organizacijom u posljednjih 12 mjeseci (godišnje; na temelju Pariškog MUO-a, Obalne straže Sjedinjenih Država i Tokijskog MOU-a)

               Broj slučajeva

               bodovi

               1 ili 2

               1 po brodu

               3 do 5

               2 po brodu

               > 5

               3 po brodu

         1.5.   Dva zadržavanja istog broda povezanih s priznatom organizacijom u posljednja 24 mjeseca (godišnje, za posljednja 24 mjeseca; na temelju Pariškog MUO-a, Obalne straže Sjedinjenih Država i Tokijskog MOU-a)

   1 bod za svaki brod. Slučajevi koji su već ubrojeni na temelju točke 1.4. su isključeni.
   1.6.   Tri ili više zadržavanja istog broda povezanih s priznatom organizacijom u posljednja 24 mjeseca (godišnje, za posljednja 24 mjeseca; na temelju Pariškog MUO-a, Obalne straže Sjedinjenih Država i Tokijskog MOU-a)

   3 boda za svaki brod — zbrajaju se s bodovima dodijeljenima na temelju točkom 1.4. ili 1.5.
   1.7.   Razlike u učinkovitosti zastava na crnoj listi i zastava na bijeloj listi (zadržavanja povezana s priznatom organizacijom — stopa na temelju Pariškog MUO-a)

   Razlika u postotnim bodovima

               > 2

               + 3 boda

               1 – 2

               + 2 boda

               0,5 – 1

               + 1 bod

               < 0,5

               – 1 bod

         Ako nema dovoljno podataka za izračun razlike u učinkovitosti priznatih organizacija, dodijelit će se 0 bodova.
   2.   IZVJEŠĆA DRŽAVA ČLANICA

   1 bod za svaki prijavljeni slučaj do najviše 3 boda.

      (1)  Kada se koriste podaci Obalne straže Sjedinjenih Država, u obzir se može uzeti ukupan broj dolazaka određenih plovila umjesto ukupnog broja pregleda, ako podaci o tome nisu dostupni.
   PRILOG II.

      IZVJEŠĆE

      u skladu s člankom 12. Direktive Vijeća 94/57/EZ

   „Prilikom izvršavanja svojih obveza kao države luke, države članice izvješćuju Komisiju i ostale države članice te obavješćuju dotičnu državu zastave, o otkriću izdavanja valjanih svjedodžbi od strane organizacija koje djeluju u ime država zastave brodu koji ne ispunjava odgovarajuće zahtjeve međunarodnih konvencija o bilo kojem nedostatku broda koji ima valjanu svjedodžbu klase u vezi sa stavkama obuhvaćenima tom svjedodžbom. Za potrebe ovog članka izvješće se dostavlja samo u slučaju kada brodovi predstavljaju ozbiljnu opasnost za sigurnost i okoliš ili postoji dokaz posebno nemarnog odnosa od strane organizacija. Dotična priznata organizacija obavješćuje se o tom slučaju za vrijeme početnog pregleda, tako da odmah može poduzeti primjerene radnje.”
   Za potrebe utvrđivanja slučajeva u kojima se Komisiju, ostale države članice i dotičnu državu zastave izvješćuje o tome da priznata organizacija (dalje u tekstu „PO”) nije uspjela utvrditi ozbiljne nedostatke na plovilima pod nadzorom, primjenjuju se sljedeća mjerila:

               1.

               neuspjeh je povezan sa zakonom propisanim nadzorima koje obavlja PO te je očigledno posljedica grube nepažnje, nemara ili propusta PO-a,

               2.

               nedostaci koje PO nije propisno riješila uključuju konstrukcijske elemente trupa i/ili strojeva i/ili sigurnosne opreme te su dovoljnom ozbiljni da prouzroče:

                           (a)

                           privremenu obustavu, povlačenje ili uvjetovanu ovjeru sigurnosne svjedodžbe od strane države zastave; ili

                           (b)

                           zabranu djelovanja na temelju Direktive Vijeća 1999/35/EZ (1) ili nalog za zadržavanje na temelju Direktive Vijeća 95/21/EZ (2) koju izdaje država domaćin ili država luke, ako se nedostaci ne mogu popraviti u roku od pet dana.

         Izvješće uključuje opis slučaja u kojem se navode pojedinosti o tome zašto se smatra da su ispunjena gore navedena mjerila.
   Prema potrebi, treba priložiti sljedeće dokazne materijale:

               1.

               kopiju sigurnosnih svjedodžbi;

               2.

               dokumente u vezi sa zakonskim radnjama koje je obavio PO prije nego što su nedostaci uočeni;

               3.

               dokaz o mjerama koje je poduzela država zastave, država luke ili država domaćin;

               4.

               kopiju izvješća o nadzoru plovila koje obavlja klasifikacijski zavod nakon što su nedostaci uočeni;

               5.

               digitalne fotografije područja s nedostacima.

         Za izvješćivanje se koristi priloženi obrazac.
   Izvješće se prosljeđuje Europskoj komisiji, Europskoj agenciji za pomorsku sigurnost i svim državama članicama.

      (1)  SL L 138, 1.6.1999., str. 1.

      (2)  SL L 157, 7.7.1995., str. 1.


title: Odluka Nadzornog tijela EFTA-e br. 311/13/COL od 17. srpnja 2013. o izmjeni popisa iz točke 39. dijela 1.2. poglavlja I. Priloga I. Sporazumu o Europskom gospodarskom prostoru koji sadrži popis dogovorenih graničnih inspekcijskih postaja na Islandu i u Norveškoj za veterinarske preglede živih životinja i životinjskih proizvoda iz trećih zemalja i o ukidanju Odluke Nadzornog tijela EFTA-e br. 131/13/COL

text:
               14.11.2013

               HR

               Službeni list Europske unije

               L 303/56

         ODLUKA NADZORNOG TIJELA EFTA-e
   br. 311/13/COL
   od 17. srpnja 2013.
   o izmjeni popisa iz točke 39. dijela 1.2. poglavlja I. Priloga I. Sporazumu o Europskom gospodarskom prostoru koji sadrži popis dogovorenih graničnih inspekcijskih postaja na Islandu i u Norveškoj za veterinarske preglede živih životinja i životinjskih proizvoda iz trećih zemalja i o ukidanju Odluke Nadzornog tijela EFTA-e br. 131/13/COL (1)

   NADZORNO TIJELO EFTA-e,
   uzimajući u obzir točke 4.(B) (1) i (3) i točku 5. (b) uvodnog dijela poglavlja I. Priloga I. Sporazumu o EGP-u,
   uzimajući u obzir Akt iz točke 4. dijela 1.1. poglavlja I. Priloga I. Sporazumu o EGP-u (Direktiva Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja) (2), kako je izmijenjen i prilagođen Sporazumu o EGP-u sektorskim prilagodbama iz Priloga I. tom Sporazumu, a posebno njegov članak 6. stavak 2.,
   uzimajući u obzir Odluku Kolegija br. 295/13/COL kojom se nadležnom članu Kolegija daje ovlast za donošenje odluke,
   budući da:
   dopisom od 6. lipnja 2013. Norveško nadležno tijelo za sigurnost hrane (dalje u tekstu: NFSA) obavijestilo je Tijelo da je izmijenilo norveški popis graničnih inspekcijskih postaja (GIP-ova). Te promjene utemeljene su na određenim preporukama koje je Tijelo dalo Norveškoj tijekom inspekcije kontrole uvoza koje je Tijelo provelo između 21. i 30. siječnja 2013., i, posebno, na potrebi za odgovarajućom opremom i objektima za obradu proizvoda za koje su odobreni GIP-ovi (3).
   Kao odgovor na ovu preporuku i kako bi svoj sustav kontrole uvoza uskladila sa zahtjevima EGP-a, NFSA je odlučila izmijeniti popis kategorija za koje su odobreni sljedeći GIP-ovi:

               —

               Zračna luka OSLO (kod TRACES NO OSL4)

               —

               Luka OSLO (kod TRACES NO OSL 1)

               —

               Luka BORG (kod TRACES NO BRG1)

         NFSA je zatražila od Tijela da promijeni popis odobrenih graničnih inspekcijskih postaja kako slijedi:

               Borg

               NO BRG 1

               P

               HC(2), NHC(2)

               E(7)

               Oslo

               NO OSL 1

               P

               HC(2), NHC(2)

               Oslo

               NO OSL 4

               A

               HC(2), NHC(2)

               U,E,O

         Stoga je obaveza Tijela izmijeniti popis graničnih inspekcijskih postaja na Islandu i u Norveškoj i objaviti novi popis koji će odražavati promjene u nacionalnim popisima.
   Tijelo je, svojom odlukom 295/13/COL od 10. srpnja 2013., uputilo predmet Veterinarskom odboru EFTA-e koji pomaže Nadzornom tijelu EFTA-e. Odbor je jednoglasno odobrio izmjenu popisa. Prema tome, mjere predviđene u ovoj Odluci u skladu su s jednoglasnim mišljenjem Veterinarskog odbora EFTA-e koji pomaže Nadzornom tijelu EFTA-e te konačan tekst mjera ostaje nepromijenjen.
   DONIJELO JE OVU ODLUKU:
   Članak 1.
   Kategorije proizvoda za koje su odobreni GIP-ovi zračna luka OSLO, luka OSLO i luka Borg izmijenjene su u popisu sadržanom u točki 39. dijela 1.2. poglavlja I. Priloga I. Sporazumu o Europskom gospodarskom prostoru. GIP-ovi su sada odobreni samo za zapakirane proizvode.
   Članak 2.
   Veterinarske preglede živih životinja i životinjskih proizvoda koji se uvoze na Island i u Norvešku iz trećih zemalja provode nadležna nacionalna tijela na dogovorenim graničnim inspekcijskim postajama navedenima u Prilogu ovoj Odluci.
   Članak 3.
   Ovime se ukida Odluka Nadzornog tijela EFTA-e br. 131/13/COL od 18. ožujka 2013.
   Članak 4.
   Ova Odluka stupa na snagu na dan potpisivanja.
   Članak 5.
   Ova je Odluka upućena Islandu i Noveškoj.
   Članak 6.
   Vjerodostojan je samo tekst na engleskom jeziku.

      Sastavljeno u Bruxellesu 17. srpnja 2013.

            Za Nadzorno tijelo EFTA-e

         Sverrir Haukur GUNNLAUGSSON

            Član Kolegija

         Xavier LEWIS

            Ravnatelj

      (1)  SL L 175, 27.6.2013., str. 76. I Dodatak EGP- u br. 36, 27.6.2013., str. 1.

      (2)  SL L 24, 30.1.1998., str. 9.

      (3)  Vidi završno izvješće Tijela od 3. svibnja 2013. o misiji u Norvešku od 21. do 30. siječnja 2013. u vezi s primjenom zakonodavstva o EGP-u u vezi s sustavima kontrole uvoza/tranzita i graničnim inspekcijskim postajama.

      PRILOG

         POPIS DOGOVORENIH GRANIČNIH INSPEKCIJSKIH POSTAJA

                  1

                  =

                     Naziv

                  2

                  =

                     kod TRACES

                  3

                  =

                     Vrsta

                              A

                              =

                              Zračna luka

                              F

                              =

                              Željeznica

                              P

                              =

                              Luka

                              R

                              =

                              Cesta

                  4

                  =

                     Inspecijski centar

                  5

                  =

                     Proizvodi

                              HC

                              =

                              Svi proizvodi za prehranu ljudi

                              NHC

                              =

                              Ostali proizvodi

                              NT

                              =

                              Bez temperaturnih zahtjeva

                              T

                              =

                              Smrznuti/ohlađeni proizvodi

                              T(FR)

                              =

                              Smrznuti proizvodi

                              T(CH)

                              =

                              Ohlađeni proizvodi

                  6

                  =

                     Žive životinje

                              U

                              =

                              Papkari i kopitari: stoka, svinje, ovce, koze, divlji i domaći jednopapkari

                              E

                              =

                              Registrirani konji kako su definirani u Direktivi Vijeća 94/426/EEZ

                              O

                              =

                              Ostale životinje

                  5-6

                  =

                     Posebne napomene

                              (1)

                              =

                              Provjera u skladu sa zahtjevima Odluke Komisije 93/352/EEZ donesene prilikom primjene članka 19. stavka 3. Direktive Vijeća 97/78/EZ

                              (2)

                              =

                              Samo zapakirani proizvodi

                              (3)

                              =

                              Samo riblji proizvodi

                              (4)

                              =

                              Samo životinjske bjelančevine

                              (5)

                              =

                              Samo vuneno krzno i koža

                              (6)

                              =

                              Samo tekuće masnoće, ulja i riblja ulja

                              (7)

                              =

                              Islandski poniji (samo od travnja do listopada)

                              (8)

                              =

                              Samo konji

                              (9)

                              =

                              Samo tropske ribe

                              (10)

                              =

                              Samo mačke, psi, glodavci, dvojezupci, žive ribe, reptili i druge ptice osim nojevki

                              (11)

                              =

                              Samo hrana za životinje u rasutom obliku

                              (12)

                              =

                              Za (U) u slučaju jednopapkara, samo onih poslanih zoološkom vrtu; i za (O), samo jednodnevni pilići, ribe, psi, mačke, insekti i druge životinje poslane zoološkom vrtu

                              (13)

                              =

                              Nagylak HU: Ovo je granična inspekcijska postaja (za proizvode) i prijelazna točka (za žive životinje) na mađarsko-rumunjskoj granici na koju se primjenjuju prijelazne mjere dogovorene i propisane u Ugovoru o pristupanju za proizvode i žive životinje. Vidi Odluku Komisije 2003/630/EZ

                              (14)

                              =

                              Određeno za tranzit preko Europske zajednice za pošiljke određenih proizvoda za ljudsku potrošnju, koji se uvoze Rusiju ili izvoze iz Rusije u skladu s posebnim postupcima predviđenim u mjerodavnom zakonodavstvu Zajednice

                              (15)

                              =

                              Samo životinje za ekvakulturu

                              (16)

                              =

                              Samo riblje brašno

            Zemlja: Island

                  1

                  2

                  3

                  4

                  5

                  6

                  Akureyri

                  IS AKU1

                  P

                  HC-T(1)(2)(3), NHC(16)

                  Hafnarfjörður

                  IS HAF 1

                  P

                  HC(1)(2)(3), NHC-NT(2)(6)(16)

                  Húsavík

                  IS HUS 1

                  P

                  HC-T(FR)(1)(2)(3)

                  Ísafjörður

                  IS ISA1

                  P

                  HC-T(FR)(1)(2)(3)

                  Keflavík Airport

                  IS KEF 4

                  A

                  HC (2), NHC(2)

                  O(15)

                  Reykjavík Eimskip

                  IS REY 1a

                  P

                  HC (2), NHC(2)

                  Reykjavík Samskip

                  IS REY 1b

                  P

                  HC-T(FR)(1)(2)(3), HC-NT(1)(2)(3), NHC-NT(2)(6)(16)

                  Þorlákshöfn

                  IS THH1

                  P

                  HC-T(FR)(1)(2)(3), HC-NT(6), NHC-NT(6)

      Zemlja: Norveška

                  1

                  2

                  3

                  4

                  5

                  6

                  Borg

                  NO BRG 1

                  P

                  HC (2), NHC(2)

                  E(7)

                  Båtsfjord

                  NO BJF 1

                  P

                  HC-T(FR)(1)(2)(3), HC-NT(1)(2)(3)

                  Egersund

                  NO EGE 1

                  P

                  HC-NT(6), NHC-NT(6)(16)

                  Hammerfest

                  NO HFT 1

                  P

                  Rypefjord

                  HC-T(FR)(1)(2)(3), HC-NT(1)(2)(3)

                  Honningsvåg

                  NO HVG 1

                  P

                  Honningsvåg

                  HC-T(FR)(1)(2)(3)

                  Kirkenes

                  NO KKN 1

                  P

                  HC-T(FR)(1)(2)(3), HC-NT(1)(2)(3)

                  Kristiansund

                  NO KSU 1

                  P

                  Kristiansund

                  HC-T(FR)(1)(2)(3), NHC-T(FR)(2)(3) HC-NT(6), NHC-NT(6)

                  Larvik

                  NO LAR 1

                  P

                  HC(2)

                  Måløy

                  NO MAY 1

                  P

                  Gotteberg

                  HC-T(FR)(1)(2)(3), NHC-T(FR)(2)(3)

                  Oslo

                  NO OSL 1

                  P

                  HC (2), NHC(2)

                  Oslo

                  NO OSL 4

                  A

                  HC (2), NHC(2)

                  U,E,O

                  Sortland

                  NO SLX 1

                  P

                  Sortland

                  HC-T(FR)(1)(2)(3)

                  Storskog

                  NO STS 3

                  R

                  HC, NHC

                  U,E,O

                  Tromsø

                  NO TOS 1

                  P

                  Bukta

                  HC-T(FR)(1)(2)(3)

                  Solstrand

                  HC-T(FR)(1)(2)(3)

                  Ålesund

                  NO AES 1

                  P

                  Breivika

                  HC-T(FR)(1)(2)(3), NHC-T(FR)(2)(3)

                  Skutvik

                  HC-T(1)(2)(3), HC-NT(6), NHC-T(FR) (2)(3), NHC-NT(6)


Odluka Komisije od 09/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7422 - RIVERSTONE / BARCLAYS / ORIGO) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 17/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7582 - GOLDMAN SACHS GROUP / ALTAREA / PASCAL DÉFENSE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2014/416/EU: Odluka Komisije od 9. travnja 2014. o sustavu državnih potpora SA.23257 (12/C) (bivši NN 8/10, bivši CP 157/07) koji provodi Francuska (međustrukovni sporazum sklopljen u okviru Francuskog udruženja za vrednovanje proizvoda i strukovnih sektora za hortikulturu i krajobraz – Val'Hor) (priopćeno pod brojem dokumenta C(2014) 2223)

text:
               1.7.2014

               HR

               Službeni list Europske unije

               L 192/59

         ODLUKA KOMISIJE
   od 9. travnja 2014.
   o sustavu državnih potpora SA.23257 (12/C) (bivši NN 8/10, bivši CP 157/07) koji provodi Francuska (međustrukovni sporazum sklopljen u okviru Francuskog udruženja za vrednovanje proizvoda i strukovnih sektora za hortikulturu i krajobraz – Val'Hor)

         (priopćeno pod brojem dokumenta C(2014) 2223)

   (Vjerodostojan je samo tekst na francuskom jeziku)

      (2014/416/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije (UFEU), a posebno njegov članak 108. stavak 2. podstavak 1.,
   nakon što je od zainteresiranih strana zatražila da iznesu primjedbe u skladu s prethodno navedenim člankom i uzimajući u obzir te primjedbe,
   budući da:
   I.   POSTUPAK

               (1)

               Komisija je u dopisu od 9. svibnja 2007. primila žalbu zbog proširenja međustrukovnog sporazuma sklopljenog u okviru Francuskog udruženja za vrednovanje proizvoda i strukovnih sektora za hortikulturu i krajobraz (međustrukovno udruženje „Val'Hor”). Slučaj je zaveden pod brojem CP 157/07. Ta je mjera 4. veljače 2010. upisana pod brojem NN 8/10 kao neprijavljena državna potpora.

               (2)

               Komisija je 26. listopada 2009. i 16. svibnja 2011. u okviru žalbe CP 157/07 primila primjedbe podnositelja žalbe.

               (3)

               Službe Komisije zatražile su od francuskih tijela da dostave dodatne podatke o mogućoj državnoj potpori u sektoru hortikulture dopisima od 13. srpnja 2007., 10. prosinca 2007., 26. lipnja 2008., 22. veljače 2010., 16. prosinca 2010. i 13. listopada 2011. Francuska je navedene podatke dostavila u dopisima od 17. listopada 2007., 7. travnja 2008., 1. rujna 2008., 2. travnja 2010., 22. veljače 2011. i 15. studenoga 2011.

               (4)

               Odlukom C(2011) 10053 od 11. siječnja 2012. Komisija je odlučila pokrenuti postupak iz članka 108. stavka 2. UFEU-a.

               (5)

               Odluka Komisije da pokrene postupak objavljena je u Službenom listu Europske unije
                   (1). Komisija je pozvala zainteresirane strane da iznesu svoje primjedbe o predmetnoj mjeri.

               (6)

               Komisija je primila primjedbe zainteresiranih strana. Primjedbe je dostavila Francuskoj dajući joj mogućnost da iznese svoje komentare.

               (7)

               Stalno predstavništvo Francuske pri Europskoj uniji dostavilo je Komisiji elektroničkom poštom od 20. siječnja 2012. dopis francuskih tijela sa zahtjevom za dodatni rok od jednog mjeseca kako bi iznijeli svoje primjedbe o pokretanju postupka. Produljenje roka odobreno je 26. siječnja 2012. telefaksom.

               (8)

               Stalno predstavništvo Francuske pri Europskoj uniji priopćilo je elektroničkom poštom od 14. ožujka 2012. primjedbe francuskih tijela o pokretanju postupka iz članka 108. stavka 2. UFEU-a.

               (9)

               Stalno predstavništvo Francuske pri Europskoj uniji priopćilo je elektroničkom poštom od 10. srpnja 2012. odgovor francuskih tijela na primjedbe koje su iznijele zainteresirane strane.

         II.   OPIS

   PREDSTAVLJANJE MEĐUSTRUKOVNE ORGANIZACIJE VAL'HOR

               (10)

               Francusko udruženje za vrednovanje proizvoda i strukovnih sektora za hortikulturu i krajobraz (Val'Hor) priznata je međustrukovna organizacija u sektoru hortikulture u Francuskoj. Njegov ustroj i rad uređeni su člankom L.631-1 i sljedećima Zakonika o poljoprivredi.

               (11)

               Udruženje Val'Hor osnovano je 1997., a tijela javne vlasti priznala su ga 13. kolovoza 1998. kao nacionalnu međustrukovnu organizaciju u smislu članka L.632-1 francuskog Zakonika o poljoprivredi za sektor hortikulture i krajobraza. Njegov statut odobren je na glavnoj skupštini održanoj 25. ožujka 2004.

               (12)

               Val'Hor, kao i druge priznate međustrukovne organizacije, može sklapati sporazume i od svih članova struka od kojih je sastavljena prikupljati dobrovoljne članarine kojima se financira. Ti sporazumi mogu međuministarskom odlukom postati obvezujući za sve sudionike sektora (tzv. „prošireni” sporazumi), bez obzira na to jesu li ili nisu članovi međustrukovnog udruženja Val'Hor prema uvjetima predviđenima francuskim Zakonikom o poljoprivredi. Proširenje sporazuma odobreno je Zakonikom o poljoprivredi samo ako je u svrhu „zajedničkog interesa” koji se temelji na djelovanjima „u skladu s općim interesom i s pravilima zajedničke poljoprivredne politike” (vidjeti članak L.632-3 Zakonika o poljoprivredi).

               (13)

               Val'Hor donio je 12. studenoga 2004. međustrukovni sporazum o financiranju koji je izmijenjen izmjenom br. 1. od 14. rujna 2006. Člankom II. tog sporazuma predviđeno je da je svaki član struke zastupljene u međustrukovnoj organizaciji Val'Hor, fizička ili pravna osoba, dužan plaćati godišnju članarinu.

               (14)

               Međustrukovni sporazum o financiranju sklopljen u okviru Val'Hora bio je prvi put proširen za razdoblje od jedne godine 12. travnja 2005. odlukom Ministarstva poljoprivrede, prehrambene industrije, ribarstva i ruralnog razvoja, objavljenom 12. svibnja 2005. u Službenom listu Francuske Republike. Drugi je put proširen za razdoblje od jedne godine odlukom od 16. studenoga 2006. objavljenom 8. prosinca 2006. u Službenom listu Francuske Republike.

               (15)

               Odlukom od 31. ožujka 2008., objavljenom 11. travnja 2008. u Službenom listu Francuske Republike, odredbe međustrukovnog sporazuma od 21. veljače 2008. proširene su za razdoblje od 1. srpnja 2007. do 30. lipnja 2008. na sve članove struka koje čine udruženje. Odlukom od 16. rujna 2008., objavljenom 25. rujna 2008. u Službenom listu Francuske Republike, odredbe međustrukovnog sporazuma od 22. srpnja 2008. proširene su do 30. lipnja 2010. Odlukom od 27. svibnja 2010., objavljenom 8. lipnja 2010. u Službenom listu Francuske Republike, odredbe međustrukovnog sporazuma od 22. srpnja 2008. proširene su za kampanju od 1. srpnja 2010. do 30. lipnja 2011. I naposljetku, odlukom od 3. listopada 2011., objavljenom 15. listopada 2011. u Službenom listu Francuske Republike, odredbe međustrukovnog sporazuma od 12. rujna 2011. proširene su do 30. lipnja 2014.

               (16)

               Prema podacima koje su 17. listopada 2007. dostavila francuska tijela, obvezna dobrovoljna članarina uvedena za poduzeća iz sektora ukrasnog bilja uzgojena u vrtnom uzgoju i rasadnicima te iz sektora krajobraza, bila je namijenjena ostvarivanju aktivnosti i sredstava potrebnih za zajedničko promicanje hortikulture, cvjećarstva i krajobraza, njihovih proizvoda te zanimanja na unutarnjim i vanjskim tržištima; poznavanja ponude, potražnje i mehanizama tržišta; poboljšanja rada, stručnosti i transparentnosti tržišta; kvalitete proizvoda; organizacije i usavršavanja praksi te međustrukovnih odnosa u sektoru; provođenja obrazovnih programa, primijenjenog istraživanja, pokusa i razvoja; te rada udruženja.

         ULOGA DRŽAVE

               (17)

               Odlukom od 13. kolovoza 1998. francuska država priznala je Val'Hor kao međustrukovnu organizaciju u smislu članka L.632-1 francuskog Zakonika o poljoprivredi.

               (18)

               Rad, zadaci i sastav udruženja Val'Hor uređeni su statutom. Da bi to međustrukovno udruženje bilo priznato, nadležna su tijela morala provjeriti jesu li ispunjeni razni kriteriji, osobito je li njegov statut u skladu sa zakonom (članak L.632-1 Zakonika o poljoprivredi), imaju li organizacije koje čine udruženje svoje predstavnike i pridržavaju li se ciljeva nacionalne politike i politike Zajednice. Njegovo postojanje, zadaci i rad propisani su člankom L.631-1 i sljedećima Zakonika o poljoprivredi.

               (19)

               Prema francuskim tijelima, sve do 2007. članarine koje su plaćali članovi struka okupljenih u udruzi Val'Hor bile su jedini izvor prihoda tog međustrukovnog udruženja. Iako je Val'Hor pravna osoba privatnog prava i financira se članarinama iz predmetnog sektora, sustav obveznih dobrovoljnih članarina zahtijeva intervenciju države. Prema tome, potrebni su odluka ili rješenje ministra kako bi članarina postala obvezna za cijelo međustrukovno udruženje.

               (20)

               Za smjerove i mjere sektorskih politika može se obratiti udruženju Val'Hor (članak L.632-2-1 Zakonika o poljoprivredi).

         NACIONALNA PRAVNA OSNOVA

               (21)

               Zakonik o poljoprivredi, šesta knjiga, poglavlje III. (članci od L.631-1 do L.632-13). Međuministarske odluke o proširenju međustrukovnih sporazuma (vidjeti točke 13. i 14.); međustrukovni sporazumi (vidjeti točke od 10. do 12.)

         MJERA

               (22)

               Prihod od obveznih dobrovoljnih članarina upotrebljava se za provođenje aktivnosti u korist sektora hortikulture, a mogu se razvrstati u tri sljedeće kategorije: promotivne aktivnosti, aktivnosti istraživanja i razvoja te aktivnosti tehničke podrške.

               (23)

               Francuska tijela suglasna su da se sredstvima nikad ne financiraju troškovi poduzeća, bez obzira na struku, nego jedino zajedničke aktivnosti.

         III.   RAZLOZI ZBOG KOJIH JE POKRENUT SLUŽBENI POSTUPAK ISPITIVANJA

               (24)

               Komisija je pokrenula postupak iz članka 108. stavka 2. UFEU-a zato što smatra da su ubrane članarine bile parafiskalni porezi, odnosno javni izvori prihoda, i da se međustrukovno djelovanje može pripisati državi. Svoje je tumačenje ponajprije temeljila na presudi „Pearle” (2) i ocijenila je da tom mjerom nisu ispunjeni svi uvjeti koje je Sud postavio u tom predmetu, posebno zato što je odobrenje vlade, priznavanjem međustrukovnog udruženja, preduvjet za usvajanje članarina te da je za njihovu valjanost (3) potreban akt tijela javne vlasti (međuministarska odluka).

         IV.   PRIMJEDBE FRANCUSKIH TIJELA O SLUŽBENOM POKRETANJU POSTUPKA

               (25)

               Francuska su tijela elektroničkom poštom od 14. ožujka 2012. osporila stav Europske komisije koja je smatrala da se aktivnosti koje je udruženje Val'Hor provodilo ubiranjem obveznih dobrovoljnih članarina, mogu pripisati državi i da se financiraju državnim sredstvima u smislu članka 107. stavka 1. UFEU-a.

               (26)

               Prema francuskim tijelima, aktivnosti koje je provodila ta međustrukovna organizacija u skladu su sa zahtjevima presude Pearle te, prema tome, nisu dio državne potpore. Naime, udruženje Val'Hor pravna je osoba privatnog prava i podliježe Zakonu o ugovoru o udruživanju od 1. srpnja 1901. Osnovano je slobodno 28. svibnja 1997. na poticaj najreprezentativnijih organizacija iz područja proizvodnje, komercijalizacije i razvoja ukrasnog bilja iz sektora hortikulture i krajobraza. Na temelju članka L.632-1 Zakonika o poljoprivredi, priznata je odlukom od 13. kolovoza 1998., objavljenom 3. rujna 1998. u Službenom listu Francuske Republike. U svrhu tog priznavanja, upravno tijelo ograničilo se na provjeru jesu li strukovne organizacije koje su osnovale udruženje Val'Hor reprezentativne i je li cilj međustrukovnog udruženja vođenje zajedničkih aktivnosti u gospodarskom interesu privatnih poduzeća iz sektora.

               (27)

               Francuska tijela dodala su da na temelju članaka L.632-3 i L.632-6 Zakonika o poljoprivredi međustrukovni sporazumi koje udruženje Val'hor sklapa uz jednoglasni pristanak strukovnih organizacija od kojih je sastavljena mogu postati obvezujući za sve članove sektora koji su financirani članarinama, kad se oni odnose na zajedničke aktivnosti ili su u zajedničkom interesu. Upravno tijelo ograničava se na provjeru sukladnosti sporazuma s nacionalnim i europskim propisima te na provjeru financiraju li se redovno prihodima od ubranih obveznih dobrovoljnih članarina aktivnosti koje je sama međustrukovna organizacija utvrdila za cijeli sektor. Tako upravno tijelo nema nikakvu ulogu u sastavu, organizaciji i načinima rada udruženja Val'Hor. Prema tome, udruženje je posve samostalno u određivanju međustrukovnih aktivnosti koje želi provoditi.

               (28)

               Francuska tijela zaključila su da međustrukovne aktivnosti koje provodi Val'Hor nisu sredstva za provođenje državne politike s obzirom na to da država ni u kojem trenutku nema ovlasti odrediti da se obvezne dobrovoljne članarine upotrijebe za financiranje tih aktivnosti.

               (29)

               Što se tiče stava Komisije o tome u kojoj mjeri obvezne dobrovoljne članarine i upotreba prihoda od članarina upućuju na diskriminaciju proizvoda koji se izvoze ili uvoze, i o tome da se zna da takav način financiranja utječe na tržišno natjecanje između država članica, francuska su tijela istaknula da ako osnovica obveznih dobrovoljnih članarina o kojima je odlučilo međustrukovno udruženje Val'Hor ovisi samo o površini ili broju zaposlenika ustanove, obvezne dobrovoljne članarine ne ubiru se prema uvezenim ili izvezenim proizvodima. Iz financiranja međustrukovnih aktivnosti obveznim dobrovoljnim članarinama ni na koji način ne proizlazi diskriminacija između nacionalnih proizvoda i proizvoda koji se uvoze ili izvoze te se ne narušava tržišno natjecanje.

               (30)

               I na kraju, francuska tijela podsjećaju da ona svakako smatraju, ako se obvezne dobrovoljne članarine ne ubiru od uvezenih proizvoda, da mjere koje se njima financiraju odgovaraju okvirima odluke Europske komisije C(2008) 7846 od 10. prosinca 2008. kojom ona dopušta usklađenost sustava prijavljene potpore s unutarnjim tržištem.

         V.   PRIMJEDBE ZAINTERESIRANIH STRANA O POKRETANJU POSTUPKA

               (31)

               Komisija je 4. travnja 2012. od zainteresirane treće strane zaprimila primjedbe o pokretanju postupka.

               (32)

               U tim primjedbama, zainteresirana strana pita se o provođenju sustava u kojima je međustrukovno udruženje Val'Hor istodobno pokretač, zakonodavac i ubirač financijskih naknada. Pitanja su proizašla iz čitanja statuta međustrukovnog udruženja kojim se utvrđuje zastupljenost sindikata i ograničen pristup udruženju predstavnicima manjeg broja poduzeća odgovarajuće veličine.

               (33)

               Komisija je 5. travnja 2012. od druge zainteresirane treće strane zaprimila primjedbe o pokretanju postupka.

               (34)

               U tim primjedbama zainteresirana strana u cijelosti se slaže s analizom Komisije po pitanju ocjene obveznih dobrovoljnih članarina i smatra da su one u suprotnosti s člankom 110. UFEU-a. Zainteresirana strana skreće pozornost Komisije na potpuno nezakonitu prirodu članarina i na ulogu nacionalnih sudova u pogledu sankcioniranja te nezakonitosti, koja bi se trebala konkretizirati priznavanjem prava na povrat svih ubranih obveznih dobrovoljnih članarina.

               (35)

               Komisija je 6. travnja 2012. od još jedne zainteresirane treće strane zaprimila primjedbe o pokretanju postupka.

               (36)

               U tim primjedbama zainteresirana strana osporava analizu Komisije prema kojoj se postupci udruženja Val'Hor mogu pripisati državi i da bi njegova sredstva trebala biti izjednačena s državnim sredstvima zato što država provodi samo nadzor nad usklađenosti sa zakonom, a ne s politikom koju vodi međustrukovno udruženje.

               (37)

               Francuska su tijela 10. srpnja 2012. priopćila svoje komentare na primjedbe koje su iznijele zainteresirane treće strane, zaključujući da primjedbe koje su te strane dostavile nisu takve prirode da bi dovele u pitanje primjedbe koje su francuska tijela dostavila Komisiji.

         VI.   OCJENA

               (38)

               Najprije Komisija primjećuje da je dio reklamnih ili promidžbenih aktivnosti u korist hortikulture, a koje se ovdje dovode u pitanje, financiran sredstvima France-Agrimera („FAM”) na temelju sustava potpora prijavljenih Komisiji pod brojevima N 671/07 i XA 220/07 (drugi broj odnosi se na izuzetu potporu). Navedenom odlukom ne dovodi se u pitanje ocjena prema kojoj su ta sredstva državne potpore. Jednako tako, ovom se odlukom neće odlučivati trebaju li se eventualna sredstva koja nisu dodijeljena nekoj određenoj aktivnosti, već su uplaćena u proračun međustrukovnog udruženja Val'Hor, smatrati potporom sektoru.

               (39)

               Dakle, Komisija će se u nastavku ograničiti na ispitivanje je li financiranje predmetnih aktivnosti obveznim dobrovoljnim članarinama sastavni dio državne potpore.

         VI.1.   Postojanje potpore

               (40)

               Člankom 107. stavkom 1. UFEU-a utvrđeno je da „svaka potpora koju dodijeli država članica ili koja se dodjeljuje iz državnih sredstava u bilo kojem obliku kojim se narušava ili prijeti da će narušiti tržišno natjecanje stavljanjem određenih poduzetnika ili proizvodnje određene robe u povoljniji položaj, nespojiva je s unutarnjim tržištem u mjeri u kojoj utječe na trgovinu među državama članicama”.

               (41)

               Prema tome, da bi razmatrane aktivnosti mogle biti ocijenjene kao državne potpore, moraju se moći pripisati državi i moraju se financirati iz državnih sredstava.

               (42)

               Što se tiče sustava međustrukovnih organizacija i prirode obveznih dobrovoljnih članarina, Komisija je, kako bi mogla utvrditi mogu li članarine biti državna sredstva, između ostalog razmotrila predmetnu mjeru u svjetlu odluke Suda od 30. svibnja 2013. u predmetu C-677/11 „Doux élevages”.

      Rješenje Suda u presudi Doux élevages

               (43)

               U predmetu „Doux élevages” Sud je odgovorio na prethodno pitanje o tumačenju članka 107. stavka 1. UFEU-a, a posebice pojma „državnih sredstava” u slučaju u kojem je riječ o dobrovoljnim članarinama koje postaju obvezne.

               (44)

               Sud je donio presudu zaključujući da odluka nacionalnog tijela kojom se na sve članove nekog poljoprivrednog sektora proširuje sporazum koji, kao predmetni međustrukovni sporazum u glavnom postupku, uvodi članarinu u okviru međustrukovna udruženja koju priznaje nacionalno tijelo i tako je čini obveznom kako bi se omogućilo provođenje aktivnosti komunikacije, promocije, vanjskih poslova, osiguranja kvalitete, istraživanja i obrane interesa predmetnog sektora ne predstavlja element državne potpore.

               (45)

               Sud je u presudi ocijenio da predmetne članarine dolaze od privatnih gospodarskih subjekata koji obavljaju djelatnost na predmetnim tržištima, što upućuje na to da ovaj mehanizam ne podrazumijeva nikakav izravan niti neizravan prijenos državnih sredstava. Sredstva ostvarena uplatama ne prolaze kroz državni proračun niti kroz ijedno drugo državno tijelo, a država se ni iz kojeg razloga ne odriče nikakvih sredstava (poput poreza, pristojbi, doprinosa i ostalih) koja bi prema nacionalnom zakonodavstvu trebala biti uplaćena u državni proračun.

               (46)

               Prema Sudu, te su članarine privatnog karaktera tijekom cijelog puta, a nacionalna tijela ne mogu stvarno upotrijebiti ta sredstva kako bi poduprla određena poduzeća. O upotrebi tih sredstava odlučuju predmetne međustrukovne organizacije koje su prema tome u potpunosti posvećene ciljevima koje same odrede. Jednako tako ta sredstva nisu stalno pod javnim nadzorom i nisu na raspolaganju državnim tijelima.

               (47)

               Kad je riječ o mogućem utjecaju koji država može imati na rad međustrukovnog udruženja odlukom da na sve članove nekog sektora proširi međustrukovni ugovor, sud je mišljenja da to ne može promijeniti prethodno navedene tvrdnje. Sud zapravo ističe da se zakonskim propisima nadležnom tijelu ne daje ovlast da usmjerava ili utječe na upravljanje sredstvima.

               (48)

               Osim toga, prema praksi nadležnih nacionalnih sudova, odredbama Zakonika o poljoprivredi, kojima je uređeno proširenje sporazuma kojim se uvode članarine u međustrukovnoj organizaciji, ne ovlašćuju se javna tijela da navedene članarine podvrgavaju nikakvom nadzoru osim nadzoru pravilnosti i sukladnosti sa zakonom. Javna tijela djeluju samo kao „instrument” kako bi članarine koje uvedu međustrukovne organizacije radi ostvarivanja ciljeva koje same odrede postale obvezne. Osim toga, sud ističe da privatna sredstva koja upotrebljavaju međustrukovne organizacije ne postaju „javna sredstva” jednostavno zato što se upotrebljavaju zajedno s iznosima koji eventualno dolaze iz državnog proračuna.

               (49)

               Uostalom, Sud je naveo da ni ovlast države da prizna neku međustrukovnu organizaciju u skladu s člankom L.632.1 Zakonika o poljoprivredi, ni ovlast te države da međustrukovni sporazum proširi na sve članove nekog sektora u skladu s člancima L.632-3 i L.632-4 navedenog Zakonika ne dopuštaju izvođenje zaključka da se postupci međustrukovne organizacije mogu pripisati državi.

               (50)

               Komisija je u odluci o pokretanju svoju ocjenu postojanja državne potpore, a osobito umiješanosti državnih sredstava i pripisivanju postupaka državi, izrijekom temeljila na argumentima koje je sud odbacio u prethodnoj presudi Doux élevages.

      Primjena sudske prakse iz presude Doux Elevages u ovom konkretnom slučaju

               (51)

               Na međustrukovno udruženje Val'Hor: Kao i kod drugih međustrukovnih udruženja u Francuskoj, njegovo postojanje, zadaci i rad ovise o priznavanju nekog državnog tijela. Međutim, ono je pravna osoba privatnog prava, koje ne pripada javnoj upravi s obzirom na to da je uloga države ograničena na njegovo priznavanje i proširenje sporazuma koje je nadležna sklopiti, kako proizlazi iz podataka koje su dostavila francuska tijela.

               (52)

               Na mehanizam članarina: Na temelju članka L.632-6 Zakonika o poljoprivredi, usprkos obveznom karakteru članarina, one su i dalje potraživanja uređena privatnim pravom. Ne prolaze kroz državni proračun, kroz javna tijela niti kroz ijedan fond koje nadzire javno tijelo. Naime, iz članaka Zakonika o poljoprivredi proizlazi da je uloga države ograničena na proširenje sporazuma, a međustrukovno udruženje, u ovom slučaju Val'Hor, odgovoran je za određivanje iznosa članarina i njihovu upotrebu za ciljeve koje samo utvrdi.

               (53)

               U pogledu prethodno navedenih ciljeva koje međustrukovna udruženja trebaju ostvariti, osobito aktivnostima koje provode, Sud je u predmetu „Doux élevages” istaknuo da su u članku L.632-3 Zakonika o poljoprivredi vrlo općenito i netemeljito navedeni ciljevi kojima međustrukovni sporazum mora težiti kako bi ga javno tijelo moglo proširiti i ne uvjetuje proširenje takvog sporazuma postizanjem konkretnih ciljeva, koja su utvrdila i definirala državna tijela.

               (54)

               Iz presude „Doux élevages” proizlazi da nacionalna tijela ne mogu upotrebljavati sredstva koja dolaze od predmetnih članarina za podupiranje određenih poduzeća. O upotrebi tih sredstava odlučuje predmetno međustrukovno udruženje, a ona su namijenjena ciljevima koje sama utvrđuje. Jednako tako, ta sredstva nisu pod stalnim javnim nadzorom i nisu na raspolaganju državnim tijelima. Predmetni propisi ne daju nadležnom tijelu ovlast da usmjerava ili utječe na upravljanje sredstvima. Kao što je Sud uostalom istaknuo, mogući utjecaj koji država može imati na rad međustrukovne organizacije odlukom da međustrukovni ugovor proširi na sve članove nekog sektora, ne može promijeniti prethodno iznesene tvrdnje.

               (55)

               Sud je istaknuo da privatna sredstva koja upotrebljavaju međustrukovne organizacije ne postaju „javna sredstva” samo zato što se upotrebljavaju zajedno sa sredstvima koja možda dolaze iz državnog proračuna, zbog same činjenice da se neke predmetne aktivnosti financiraju i sredstvima FAM-a ne mogu se predmetne obvezne dobrovoljne članarine ocijeniti kao državne potpore, bez pokazatelja prema kojima bi te potpore omogućile državi da provodi dovoljan nadzor nad sredstvima koja su rezultat ubiranja obveznih dobrovoljnih članarina.

               (56)

               Nadalje, Sud je naveo da niti ovlast države da prizna neko međustrukovno udruženje u skladu s člankom L.632-1 Zakonika o poljoprivredi, niti ovlast te države da na sve članove nekog sektora proširi međustrukovni sporazum u skladu s člancima L.632-3 i L.632-4 navedenog Zakonika ne dopuštaju izvođenje zaključka da se aktivnosti koje provodi međustrukovna organizacija mogu pripisati državi.

               (57)

               Iz razloga iznesenih u prethodnim uvodnim izjavama, Komisija smatra da financiranje obveznim dobrovoljnim članarinama predmetnih aktivnosti koje provodi međustrukovno udruženje Val'Hor ne potječe iz državnih sredstava i da, stoga, nije državna potpora.

         VII.   ZAKLJUČAK

               (58)

               Zaključeno je da financiranje aktivnosti obveznim dobrovoljnim članarinama nije državna potpora u smislu članka 107. stavka 1. UFEU-a.

         DONIJELA JE OVU ODLUKU:
   Članak 1.
   Financiranje aktivnosti promocije, reklamiranja, tehničke podrške te istraživanja i razvoja, koje je provodilo međustrukovno udruženje Val'Hor obveznim dobrovoljnim članarinama u razdoblju od 2005. do 2014., nije državna potpora u smislu članka 107. stavka 1. UFEU-a, ne dovodeći u pitanje jesu li ili nisu iznosi koje država daje nekoj međustrukovnoj udruzi potpora predmetom sektoru ili predstavljaju li sredstva odobrena tim aktivnostima državne potpore.
   Članak 2.
   Ova je odluka upućena Francuskoj Republici.

      Sastavljeno u Bruxellesu 9. travnja 2014.

            Za Komisiju

         Dacian CIOLOȘ

            Član Komisije

      (1)  SL C 66, 6.3.2012., str. 32.

      (2)  Presuda od 15. srpnja 2004., predmet C-345/02.

      (3)  Presuda od 20. rujna 2007. u predmetu T-136/05, Komisija/Salvat.


Odluka Komisije od 04/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8317 - KKR / CALSONIC KANSEI) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)